Page:Dominie depos'd, or, Some reflections on his intrigue with a young lass and what happened thereupon.pdf/7

 ( 7 )

Within years less than half a dizen, She made poor Maggy ly in jizen, When little Jock brak out o' prison On gude Yule-day, This of my quiet cut the wisen, When he wan gad.:

Let readers, then, tak better heed, For fear they kiss mair than they read, In caſe they wear the ſacken-weed For fornication, Or leave the priest-craft shot to dead For procreation.

The maist o' them, like blind an' lame Have nae aversion to the game, But better 'twere to tak her hame, Their put to cock, And teach his boys to write a theme, And mind their book.

Then may they sit at hame, an' pleaſe Themsells wi' gathering in their fees, While I must face mine enemies, Or shaw my dock; There's odds 'twixt handling pens wi' ease And a firelock.

Sae shall they never mount the stool, Whereon the lasses greet an' howl, Tho' de'il a tear, scarce fair or foul, Comes o'er their cheeks: Their mind's not there, 'tis spinning wool, Or mending breeks.